ALAQUÀS SE SUMA A LA INICIATIVA 'EL BATEC DE LES PAPALLONES DEPÉN DE LA NOSTRA ACTITUD' AMB UN PROJECTE TRANSVERSAL PER A REIVINDICAR LA LLUITA CONTRA LA VIOLÈNCIA DE GÈNERE I VICÀRIA
19/09/2024

# ALAQUÀS SE SUMA A LA INICIATIVA 'EL BATEC DE LES PAPALLONES DEPÉN DE LA NOSTRA ACTITUD' AMB UN PROJECTE TRANSVERSAL PER A REIVINDICAR LA LLUITA CONTRA LA VIOLÈNCIA DE GÈNERE I VICÀRIA

*   19/09/2024
*   [Igualtat](/categoria/27/0/igualtat)
*   [Imprimir](#)
*   Compartir
*    https://www.alaquas.org/documento.asp?id\_do=22252

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22252%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20SE%20SUMA%20A%20LA%20INICIATIVA%20%27EL%20BATEC%20DE%20LES%20PAPALLONES%20DEP%C3%89N%20DE%20LA%20NOSTRA%20ACTITUD%27%20AMB%20UN%20PROJECTE%20TRANSVERSAL%20PER%20A%20REIVINDICAR%20LA%20LLUITA%20CONTRA%20LA%20VIOL%C3%88NCIA%20DE%20G%C3%88NERE%20I%20VIC%C3%80RIA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22252/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22252/19092024whatsapp_image_2024-09-19_at_09_34_17_Form_4.jpg)](https://www.alaquas.org/ficheros/documentos/2024/2/22252/19092024whatsapp_image_2024-09-19_at_09_34_17_Form_10.jpg "<a href='https://www.alaquas.org/ficheros/documentos/2024/2/22252/19092024whatsapp_image_2024-09-19_at_09_34_17_Form_10.jpg' target=_blank><i class='fa fa-external-link' aria-hidden='true'></i>.ALAQUÀS SE SUMA A LA INICIATIVA 'EL BATEC DE LES PAPALLONES DEPÉN DE LA NOSTRA ACTITUD' AMB UN PROJECTE TRANSVERSAL PER A REIVINDICAR LA LLUITA CONTRA LA VIOLÈNCIA DE GÈNERE I VICÀRIA</a>")

El Castell d'Alaquàs va acollir ahir la presentació d'aquesta iniciativa social i educativa a la qual s'ha adherit a Alaquàs dins de la campanya del 25 de Novembre i convida a la ciutadania a sumar-se a aquest projecte amb el fil conductor de les papallones.

L’Ajuntament d’Alaquàs s’ha sumat a la iniciativa “El batec de les papallones depén de la nostra actitud”  liderada per les ciutadanes Itziar Prats i Isabel Gallardo. Un projecte social, educatiu i comunitari a través del qual reivindicar la importància de l’eliminació de la violència de gènere i violència vicària.

L’Alcalde d’Alaquàs, Toni Saura, va donar la benvinguda i va anunciar el compromís de l’Ajuntament d’Alaquàs amb aquest projecte al qual se sumarà de manera transversal amb una iniciativa social i educativa emmarcada dins de la campanya del 25 de Novembre per tal de fer partícip tota la població. La Regidora d’Igualtat, Elena Álamo, va presentar una de les protagonistes del projecte, Isabel Gallardo, que a continuació va explicar com va sorgir la idea i com ha anat teixint-se.

Alaquàs se sumarà a aquest projecte amb la posada en marxa de taller de diverses activitats educatives i comunitàries per a les associacions, centres educatius i ciutadania que giraran entorn les papallones, el símbol d’aquest projecte que representa la transformació total, la necessitat de canvi i una major llibertat i valentia. El primer encontre tindrà lloc el proper dimecres 25 de setembre a les 18 hores a la Casa de la Dona amb un taller d’elaboració de papallones. La idea és que participe el major nombre de persones i que les papallones que es vagen realitzant es depositen en qualesevol dels dos punts habilitats: la recepció de l’Ajuntament d’Alaquàs i la recepció de l’Edifici Cultural l’Olivar.

**Què és “EL BATEC DE LES PAPALLONES DEPÉN DE LA NOSTRA ACTITUD?”**

El projecte naix l’any 2018 quan, sense cap relació prèvia, les seues promotores, Itziar Prats i Isabel Gallardo inicien un “viatge” amb la idea d'aconseguir un món millor. Compartixen un mateix significat de vida, on intenten impulsar un canvi en la societat perquè cessen d'escoltar-se successos de violència de gènere o masclista com una cosa normal. Tot comença el 25 de setembre amb una notícia d'un succés de violència de gènere, que narrava la història de dos xiquetes que tenien tota una vida per davant i que van deixar de bategar, Nerea i Martina, amb tan sols 6 i 2 anys , filles d'Itziar Prats que van ser assassinades pel seu pare. Este fet va donar origen a la presa de consciència d'Isabel Gallardo i el seu interés per intentar fer alguna cosa que per xicotet que fora ja anava ser més que res.  
  
El projecte naix de la investigació sobre l'origen del "Dia Internacional de la violència contra la dona", on Isabel descobrix una història que va esdevindre el 25 Novembre de 1960; la història de Les Germanes Mirabal, conegudes com les Papallones, primer cas de violència de gènere. A partir d'este succés, des de 1981, es commemora i reivindica a Llatinoamèrica. Però es fa més visible quan en 1999 l'ONU ho instaura com a Dia Internacional de l'Eliminació de la Violència contra la dona.

De manera que, com a fil conductor, es parteix que el símbol de la papallona és molt representatiu de l'efecte que es perseguix, tractant de generar consciència social i mostrar que totes les persones som part implicada.

En aquests enllaços pots trobar la informació completa del projecte:

[https://latidomariposas.com/](https://latidomariposas.com/)

[https://youtu.be/\_Wak4nK5ew0?si=aEUxa9aU3XcRBr7A](https://youtu.be/_Wak4nK5ew0?si=aEUxa9aU3XcRBr7A)

[https://youtube.com/watch?v=I\_85yOGZ5SE&feature=shared](https://youtube.com/watch?v=I_85yOGZ5SE&feature=shared)

  
Per a més informació, contacta amb la Unitat d'Igualtat de l'Ajuntament d'Alaquàs en el correu electrònic igualtat@alquas.org o en el telèfon 662491917.